CELEX: 32020D0553
Language: hr
Date: 2020-04-21 00:00:00
Title: Provedbena odluka Komisije (EU) 2020/553 оd 21. travnja 2020. o izmjeni Provedbene odluke (EU) 2020/167 u pogledu usklađenih normi za određenu opremu mreža mobilne telefonije u skladu sa standardom za međunarodnu mobilnu telekomunikaciju

22.4.2020   
               
               
                  HR
               
               
                  Službeni list Europske unije
               
               
                  L 127/22
               
            
         PROVEDBENA ODLUKA KOMISIJE (EU) 2020/553
         оd 21. travnja 2020.
         o izmjeni Provedbene odluke (EU) 2020/167 u pogledu usklađenih normi za određenu opremu mreža mobilne telefonije u skladu sa standardom za međunarodnu mobilnu telekomunikaciju
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 16. Direktive 2014/53/EU Europskog parlamenta i Vijeća (2), ako je radijska oprema u skladu s usklađenim normama ili dijelom usklađenih normi na koje su upućivanja objavljena u Službenom listu Europske unije, pretpostavlja se da je u skladu i s bitnim zahtjevima iz članka 3. te direktive koji su obuhvaćeni tim normama ili dijelovima tih normi.
                  
               
                     (2)
                  
                  
                     Komisija je Provedbenom odlukom C(2015) 5376 (3) od Europskog odbora za elektrotehničku normizaciju i Europskog instituta za telekomunikacijske norme (ETSI) zatražila izradu i reviziju usklađenih normi za radijsku opremu za potrebe Direktive 2014/53/EU.
                  
               
                     (3)
                  
                  
                     ETSI je na temelju zahtjeva iz Provedbene odluke C(2015) 5376 revidirao usklađene norme EN 301 908-1 V11.1.1, EN 301 908-3 V11.1.3, EN 301 908-14 V11.1.2 i EN 301 908-18 V11.1.2 Slijedom toga donesene su usklađene norme EN 301 908-1 V13.1.1, EN 301 908-3 V13.1.1, EN 301 908-14 V13.1.1 i EN 301 908-18 V13.1.1 o pristupu radiofrekvencijskom spektru za opremu mreža mobilne telefonije u skladu sa standardom za međunarodnu mobilnu telekomunikaciju (IMT).
                  
               
                     (4)
                  
                  
                     Komisija i ETSI zajedno su ocijenili jesu li te usklađene norme u skladu sa zahtjevom iz Provedbene odluke C(2015) 5376.
                  
               
                     (5)
                  
                  
                     Usklađene norme EN 301 908-1 V13.1.1, EN 301 908-3 V13.1.1, EN 301 908-14 V13.1.1 i EN 301 908-18 V13.1.1 u skladu su s bitnim zahtjevima koji se njima nastoje obuhvatiti, utvrđenima u Direktivi 2014/53/EU. Stoga je upućivanja na te norme primjereno objaviti u Službenom listu Europske unije.
                  
               
                     (6)
                  
                  
                     Upućivanja na usklađene norme izrađene za potrebe Direktive 2014/53/EU objavljena su u Provedbenoj odluci Komisije (EU) 2020/167 (4). Kako bi upućivanja na usklađene norme izrađene za potrebe Direktive 2014/53/EU bila navedena u jednom aktu, u tu bi provedbenu odluku trebalo uvrstiti upućivanja na norme EN 301 908-1 V13.1.1, EN 301 908-3 V13.1.1, EN 301 908-14 V13.1.1 i EN 301 908-18 V13.1.1.
                  
               
                     (7)
                  
                  
                     Usklađena norma EN 301 908-1 V13.1.1 zamjenjuje normu EN 301 908-1 V11.1.1, EN 301 908-3 V13.1.1 zamjenjuje EN 301 908-3 V11.1.3, EN 301 908-14 V13.1.1 zamjenjuje EN 301 908-14 V11.1.2, a EN 301 908-18 V13.1.1 zamjenjuje 301 908-18 V11.1.2.
                  
               
                     (8)
                  
                  
                     Budući da su upućivanja na zamijenjene norme EN 301 908-1 V11.1.1, EN 301 908-3 V11.1.3, EN 301 908-14 V11.1.2 i EN 301 908-18 V11.1.2 bila objavljena u seriji C Službenog lista Europske unije (5), odande ih je potrebno povući. U Prilogu III. Provedbenoj odluci (EU) 2020/167 navode se upućivanja na usklađene norme izrađene za potrebe Direktive 2014/53/EU koja se povlače iz serije C Službenog lista Europske unije. Stoga je ta upućivanja primjereno uvrstiti u taj prilog. Kako bi proizvođači imali vremena pripremiti se za primjenu usklađenih normi EN 301 908-1 V13.1.1, EN 301 908-3 V13.1.1, EN 301 908-14 V13.1.1 i EN 301 908-18 V13.1.1, potrebno je odgoditi povlačenje upućivanja na usklađene norme EN 301 908-1 V11.1.1, EN 301 908-3 V11.1.3, EN 301 908-14 V11.1.2 i EN 301 908-18 V11.1.2.
                  
               
                     (9)
                  
                  
                     Provedbenu odluku (EU) 2020/167 trebalo bi stoga na odgovarajući način izmijeniti.
                  
               
                     (10)
                  
                  
                     Sukladnost s usklađenom normom stvara pretpostavku o sukladnosti s odgovarajućim bitnim zahtjevima iz zakonodavstva Unije o usklađivanju od datuma objave upućivanja na tu normu u Službenom listu Europske unije. Ova bi Odluka stoga trebala stupiti na snagu na dan objave,
                  
               DONIJELA JE OVU ODLUKU:
         
            Članak 1.
            Prilog I. Provedbenoj odluci (EU) 2020/167 mijenja se u skladu s Prilogom I. ovoj Odluci.
         
         
            Članak 2.
            Prilog III. Provedbenoj odluci (EU) 2020/167 mijenja se u skladu s Prilogom II. ovoj Odluci.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 21. travnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 316, 14.11.2012., str. 12.
         
         
            (2)  Direktiva 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ (SL L 153, 22.5.2014., str. 62.).
         
            (3)  Provedbena odluka Komisije C(2015) 5376 od 4. kolovoza 2015. o zahtjevu za normizaciju upućenom Europskom odboru za elektrotehničku normizaciju i Europskom institutu za telekomunikacijske norme u pogledu radijske opreme kojom se podupire Direktiva 2014/53/EU Europskog parlamenta i Vijeća.
         
            (4)  Provedbena odluka Komisije (EU) 2020/167 od 5. veljače 2020. o usklađenim normama za radijsku opremu sastavljenima za potrebe Direktive 2014/53/EU Europskog parlamenta i Vijeća (SL L 34, 6.2.2020., str. 46.).
         
            (5)  SL C 326, 14.9.2018., str. 114.
         
      
      
         
            PRILOG I.
            U Prilogu I. Provedbenoj odluci (EU) 2020/167 dodaju se sljedeći redci:
            
               
                           Br.
                        
                        
                           Upućivanje na normu
                        
                     
                           „4.
                        
                        
                           EN 301 908-1 V13.1.1
                           Celularne mreže IMT; Harmonizirana norma za pristup radijskom spektru; 1. dio: Uvod i opći zahtjevi
                        
                     
                           5.
                        
                        
                           EN 301 908-3 V13.1.1
                           Celularne mreže IMT; Harmonizirana norma za pristup radijskom spektru; 3. dio: Bazne postaje (BS) za CDMA s izravnim raspršenjem spektra (UTRA FDD)
                        
                     
                           6.
                        
                        
                           EN 301 908-14 V13.1.1
                           Celularne mreže IMT; Harmonizirana norma za pristup radijskom spektru; 14. dio: Bazne postaje (BS) za razvijeni univerzalni terestrijalni radijski pristup (E-UTRA)
                        
                     
                           7.
                        
                        
                           EN 301 908-18 V13.1.1
                           Celularne mreže IMT; Harmonizirana norma za pristup radijskom spektru; 18. dio: Bazne postaje (BS) za za E-UTRA i GSM/EDGE više-standardni radio (MSR)”.
                        
                     
         
      
      
         
            PRILOG II.
            U Prilogu III. Provedbenoj odluci (EU) 2020/167 dodaju se sljedeći redci:
            
               
                           Br.
                        
                        
                           Upućivanje na normu
                        
                        
                           Datum povlačenja
                        
                     
                           „8.
                        
                        
                           EN 301 908-1 V11.1.1
                           Celularne mreže IMT; Usklađena norma koja obuhvaća bitne zahtjeve iz članka 3.2. Direktive 2014/53/EU; 1. dio: Uvod i opći zahtjevi
                        
                        
                           22. listopada 2021.
                        
                     
                           9.
                        
                        
                           EN 301 908-3 V11.1.3
                           Celularne mreže IMT; Usklađena norma koja obuhvaća bitne zahtjeve iz članka 3.2. Direktive 2014/53/EU; 3. dio: Bazne postaje (BS) za CDMA s izravnim raspršenjem spektra (UTRA FDD)
                        
                        
                           22. listopada 2021.
                        
                     
                           10.
                        
                        
                           EN 301 908-14 V11.1.2
                           Celularne mreže IMT; Usklađena norma koja obuhvaća bitne zahtjeve iz članka 3.2. Direktive 2014/53/EU; 14. dio: Bazne postaje (BS) za razvijeni univerzalni terestrijalni radijski pristup (E-UTRA)
                        
                        
                           22. listopada 2021.
                        
                     
                           11.
                        
                        
                           EN 301 908-18 V11.1.2
                           Celularne mreže IMT; Usklađena norma koja obuhvaća bitne zahtjeve iz članka 3.2. Direktive 2014/53/EU; 18. dio: Bazne postaje (BS) za E-UTRA i GSM/EDGE više-standardni radio (MSR)
                        
                        
                           22. listopada 2021.”